Visit Site
Recommended byColombia
&lsquo;ఏదో ఒక రోజు మళ్లీ అవకాశం నా తలుపు తడుతుందని నేననుకుంటున్నాను. ఎందుకంటే నేను పెద్ద తప్పేమీ చేయలేదు. ఒక్కసారి నాకు అవకాశం వస్తే దాన్ని నాకు అనుకూలంగా మార్చుకుంటాను&rsquo; అని అశ్విన్ చెప్పాడు. రంజీ ట్రోఫీ 2017 ప్రచారంలో భాగంగా ఆదివారం అశ్విన్ మీడియాతో మాట్లాడాడు. రంజీ, అంతర్జాతీయ మ్యాచ్&zwnj;లను పోలుస్తూ.. &lsquo;నేనెప్పుడూ స్టేడియంలో ఉన్న ప్రేక్షకుల కోసం ఆడలేదు. ఐదో డివిజన్ మ్యాచ్&zwnj;లో ఆడినా నా ఆటను నేను ఆస్వాదిస్తాను. చాలా బాగా ఎంజాయ్ చేస్తాను. స్టేడియంలోని పరిస్థితులు సమస్య కాదు. సందర్భానుసారంగా నాలోని ఆటతీరును మారుస్తాను, ఆస్వాదిస్తాను. కాబట్టి ప్రస్తుతం నేనేమీ కోల్పోవడం లేదు&rsquo; అని అశ్విన్ చెప్పుకొచ్చాడు.
అయితే 2019 ప్రపంచకప్&zwnj;ను దృష్టిలో పెట్టుకుని ఉత్తమ జట్టు కూర్పు కోసం జడేజా, అశ్విన్&zwnj;కు అవకాశాలివ్వాలని కోచ్ రవిశాస్త్రి భావించారు. కానీ వన్డేల్లో చాహల్, కుల్దీప్ అద్భుతంగా రాణిస్తుండటంతో కెప్టెన్ కోహ్లి వారివైపే మొగ్గు చూపిస్తున్నాడు. వీరిద్దరూ మణికట్టు స్పిన్నర్లు. వేళ్లతో బంతిని తిప్పేవారు (జడేజా, అశ్విన్) కన్నా మణికట్టు స్పిన్నర్లే ఉత్తమమని కోహ్లి భావిస్తున్నాడట. అందుకనే వీరిద్దరినే కోహ్లి జట్టులోకి తీసుకుంటున్నాడు. కాగా, ఇప్పటి వరకు 111 వన్డేలు ఆడిన 31 ఏళ్ల రవిచంద్రన్ అశ్విన్ 150 వికెట్లు తీశాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.